DA 
 
 
DEN EUROPÆISKE CENTRALBANKS UDTALELSE 
af 28. maj 2010  
om ændringer af den finansielle stabilitetsordning 
(CON/2010/45) 
 
Indledning og retsgrundlag  
Den Europæiske Centralbank (ECB) modtog den 16 . april 2010 en anmodning fra Danmarks Økonomi- 
og Erhvervsministerium om en udtalelse om et forslag til lov om ændring af lov om finansiel stabilitet, lov om finansiel virksomhed, lov om en garantifond  for indskydere og investorer og lov om påligningen 
af indkomstskat til staten (Håndtering af nø dlidende pengeinstitutte r efter den generelle 
statsgarantiordnings udløb) (i det følgende benævnt ”lovforslaget”).  
ECB’s kompetence til at afgive udtalelser har hjemmel i artikel 127, stk. 4, i traktaten om oprettelse af 
Det Europæiske Fællesskab og artikel 2, stk. 1, sjette led, i Rådets beslutning (98/415/EF) af 
29. juni 1998 om de nationale myndigheders høring af Den Europæ iske Centralbank om udkast til 
retsforskrifter
1, da udkastet til loven indeholder regler for fina nsielle institutioner, for så vidt de materielt 
påvirker de finansielle institutioner og de fina nsielle markeders stabilitet. I overensstemmelse med 
artikel 17.5, første punktum, i forretningsordenen fo r Den Europæiske Centralbank er denne udtalelse 
vedtaget af ECB’s Styrelsesråd. 
 1. Formålet med lovforslaget 
1.1. Lovforslaget vil etablere en ny afviklingsordni ng for nødlidende pengeinstitutter fra udløbsdatoen 
for loven om finansiel stabilitet indtil forholdene  på finansmarkederne har normaliseret sig.  
1.2. ECB blev den 9. oktober 2008 hørt om et  forslag til lov om finansiel stabilitet
2 og blev den 
21. januar 2009 hørt om et forslag til lov om st atsligt kapitalindskud i kreditinstitutter og om et 
forslag til lov om ændring af lov om finansiel stabilitet3. Lov om finansiel stabilitet oprettede en 
almindelig statsgaranti for alle simple kreditorer og indskydere, som udløber den 
30. september 2010.  
1.3. Som det er fremhævet i de almindelige bemærkninger til lovforslaget4, har den finansielle krise vist 
fordelene for alle involverede parter af en kont rolleret afvikling af et nødlidende pengeinstitut i 
                                                 
1  EFT L 189 af 3.7.1998, s. 42.  
2  Udtalelse CON/2008/54. Alle E CB’s udtalelser findes på ECB’ s websted www.ec b.europa.eu. 
3  Jf. Udtalelse CON/2009/6. 
4  Jf. de almindelige bemærkninger til lovforslaget (foreligger kun på dansk), Baggrund, og bemærkninger til de enkelte 
bestemmelser, til § 1, nr. 1.  
2 forhold til det traditionelle og ofte  langvarige afviklingsforløb og tvangssalg under en konkurs. På 
denne baggrund og tillige i lyset af det forholdsmæ ssig store antal af mindre pengeinstitutter i det 
danske banksystem, er det formål et med lovforslaget at gøre det muligt at videreføre Finansiel 
Stabilitet A/S (i det følgende benævnt "Selskabet”), der blev oprettet ved lov om finansiel stabilitet, 
som grundlag for en mere varig og generel ordni ng til håndtering af nødlid ende pengeinstitutter. 
Dette vil bidrage til større gennemsigtighed på ma rkedet med hensyn til at vurdere kreditrisiko og 
desuden sikre, at den danske banksektor fortsat vil nyde gavn af den opsamlede ekspertise om 
håndtering af nødlidende pengeinstitutter.   
1.4. Hvor et pengeinstitut ikke er i stand til at opfyl de kapitalkravene, vil det have valget mellem at 
overføre sine aktiver til en køber, der er anvist af Selskabet, eller træde i en normal konkurs. I 
førstnævnte situation vil Selskabet oprette et nyt datterselskab, som overtager det nødlidende 
pengeinstituts aktiviteter, med det klare formål at afvikle det og at afhænde bestående kunder til 
andre pengeinstitutter. Selskabets datterselskab vil købe det nødlid ende pengeinstituts aktiver til 
deres realisationsværdi5 mod betaling i form af overtagelse af en forholdsmæssig andel af det ikke-
efterstillede og ikke-sikrede passiver. De passi ver, der overstiger aktiverne og derfor ikke 
overtages, forbliver i det nødlidende pengeinstitut,  og vil blive realiseret efter de almindelige 
konkursregler for pengeinstitutter. De kreditorer, so m ikke accepterer et debitorskifte, vil forblive 
kreditorer i det nødlidende penge institut, og de vil bevare de res modregningsadgang i deres 
forpligtelser. Selskabet indskyder kapital i det ny e datterselskab i henhold til kapitalkravene i lov 
for finansiel virksomhed. Hvis der er behov fo r mere likviditet, end der kan rejses gennem 
nationalbankens normale markeds operationer, kan Selska bet stille en likviditetsfacilitet til rådighed 
til sikring af, at likviditetskravene kan opfyldes. Den indskudte kapital skal forrentes på markedsvilkår og bæres af datterselskabet, som også vil dække Selskabets administrationsomkostninger.  
1.5. Som et andet element i den nye afviklingsor dning opretter Garantifonden for Indskydere og 
Investorer (i det følgende benævnt ”Fonden”) en afviklingsafdeling under Fo nden, der er adskilt fra 
Fondens almindelige garantiforpligtelser med vandt ætte skotter. Den nye afviklingsafdeling kan 
stille garanti for lån for kapitalisering og likviditet,  og den vil bære de eventuelle tab, der måtte 
opstå ved afviklingen af Selska bets datterselskab. Afviklingsafdelingens formue tilvejebringes 
gennem garantier, der stilles af de  danske pengeinstitutter, i alt 3,2 mia.kr (ca. EUR 430 mio.) og 
begrænset til 0,2 % af hvert enkelt pengeins tituts indlån i hvert regnskabsår. Såfremt 
kapitalkravene skulle overstige garantierne, kan afviklingsafdelingen optage lån med garanti fra 
staten efter Finansudvalgets tilslutning
6. 
                                                 
5  Jf. lovudkastet § 1, nr. 3, vedr. § 16g, stk. 3, og bemærkninger til lovforslaget s enkelte bestemmels er (foreligger kun på 
dansk) til § 1, nr. 3, afsnit 7.  
6  I medfør af den gældende § 6, stk. 4, i lov om en garantifond for indskydere og in vestorer (den uofficielle engelske tekst 
kan ses på Finanstilsynets webside at http ://www.ftnet.dk/en/Regl er-og-praksis.aspx)   kan økonomi- og 
erhvervsministeren med Finansudvalgets tilslutning stille ga ranti for lån optaget af Fonden til opfyldelse af dens 
forpligtelser.  Med oprettelse af den nye og adskilte afvikl ingsafdeling i Fonden skabes en tilsvarende mulighed for 
optagelse af lån med Finansudvalgets tilslutning, hvis afdelin gens formue ikke er tilstrækkelig til at dække Fondens 
3 1.6. Med henblik på at sikre, at den nye ordning funger er hensigtsmæssigt, kræves i lovforslaget, at de 
enkelte pengeinstitutter skal have interne systemer , der indebærer, at de inden for 24 timer kan 
tilvejebringe de nødvendige oplysninger om indskuds - og udlånskonti, såfremt det skulle blive 
nødvendigt af afvikle pengei nstituttet gennem Selskabet7.   
 2. Generelle bemærkninger  
2.1. ECB hilser det velkommen, at den generelle stat sgarantiordning ikke vil blive forlænget ud over 
udløbsdatoen, og at den vil blive erstattet af en ordning, som indebærer en yderligere tilbagetrækning af statens engagement i afviklingen af nødlidende pengeinstitutter til fordel for en 
ordning, der hovedsagelig hviler på en finansieri ng af pengeinstitutsektoren selv. ECB hilser det 
ligeledes velkommen, således som det klart udtales i de almindelige bemærkninger til lovforslaget
8, 
at et pengeinstitut, som af Finanstilsynet har fået en  frist til opfyldelse af solvenskravene, først skal 
afsøge mulighederne for en markedsmæssig løsni ng, og at den nye afviklingsordning kun vil være 
mulig i de tilfælde, hvor et pengeinstitut vurderer, at  egenkapitalen er tabt, eller enten er eller må 
påregne at blive insolvent, og kun hvor pengeinstituttets egne bestræbelser på at finde en 
markedsmæssig løsning har vist sig resultatsløse. 
2.2. ECB ser videre med tilfredshed på det klare ma ndat for økonomi- og erhvervsministeren, som den 
fremgår af kommentarerne til § 16e, stk. 4, til at  fastsætte nærmere regler om vilkårene for 
overførsel af overdragelsen af aktiver og de n efterfølgende afvikling af det nødlidende 
pengeinstitut, som vil følge Kommissionens retn ingslinjer for omstrukturering for at være i 
overensstemmelse med artikel 107, stk. 3, b) i trak taten, således at nationale støtteforanstaltninger 
til nødlidende pengeinstitutter og de res anvendelsesbestemmelser opfylder princippet om ikke-
diskrimination og Unionens konkurrenceregler,  herunder især reglerne om statsstøtte. 
 3. Specielle bemærkninger  
3.1. ECB har noteret sig, at § 3, stk. 1, i lovforslaget bestemmer, at Fonden skal bistå ved afviklingen af 
pengeinstitutter i finansielle va nskeligheder under lov om  finansiel stabilitet. I denne forbindelse 
fastslår § 3, stk. 3, i lovforslaget, at Fonden skal opdeles i fire afdelinger, hvoraf afviklingsafdelingen udgør den ene. ECB hilser den yderligere præcisering velkommen, som fremgår af § 3, stk. 4 og 6, i lovforslaget, hvorefter afviklingsafdelingen ikke må optage lån i de andre afdelinger, og den skal have sin egen separate formue, der skal tilvejebringes af dens 
obligatoriske bidragsydere. Disse bestemmelser er  vigtige ud fra et retssikkerhedssynspunkt, idet 
de sikrer, at pengeinstitutters betalinger ex ante til indskudsgarantier, såfremt et pengeinstitut bliver 
                                                                                                                                                             
afviklingsforpligtelser. Jf. bemærkninger til lovforslagets enkelt e bestemmelser (foreligger kun på dansk). Til: § 3, nr. 5,  
og til: § 6, nr. 4.  
7  Jf. lovudkastet, § 2, nr. 1. 
8  Jf. de almindelige bemærkninger, 1. In dledning, 2 Baggrund og 3.1.2 . I henhold til dansk retstradition, som det ligeledes 
er tilfældet i de øvrige nordiske lande, er  bemærkninger til et lovforslag, der er vedtaget af den lovgivende forsamling, 
bindende for de udøvende myndigheder i forbindelse med genne mførelsen og administrationen af loven, og de vil også 
tillægges betydelig værdi ved domstolenes fortolkning. 
4 insolvent, ikke anvendes til andre formål end den frivillige afvikling af pengeinstitutter i finansielle 
vanskeligheder.  
3.2. ECB skal bemærke, at i tilfælde  af, at kapitalkravene i Fondens  afviklingsafdeling overstiger de 
stillede garantier, kan afvikli ngsafdelingen optage lån, der er sikret af statsgarantier med 
finansudvalgets tilslutning. ECB skal minde den hørende myndighed om vigtigheden af fortsat 
overvågning vedrørende prisen iht markedsrenten af denne eventuelle statsgaranti for optagelse af 
lån til finansiering af yderligere kap italkrav i afviklingsafdelingen.   
 Denne udtalelse vil blive offentliggjort på ECB's websted.    Udfærdiget i Frankfurt am Main, den 28. maj 2010. 
 
[Underskrift] 
 
Formand for ECB 
Jean-Claude TRICHET